Na temelju članka 52.stavka 1., članka 56. Zakona o financiranju vodnog gospodarstva /Narodne novine 153/09,90/11,56/13,154/14, 119/15,120/16,127/17 i 66/19,36/24) ,  članka 23. stavak 1.točka 4. i članka 24. stavak 2. Zakona o vodnim uslugama (NN 66/19) , članka 16. Društvenog ugovora, Skupština Vode Banovine d.o.o.  na sjednici održanoj dana   ___________ godine donosi
O D L U K U
O NAKNADI ZA RAZVOJ KOMUNALNIH VODNIH GRAĐEVINA NA USLUŽNOM PODRUČJU 15

Članak 1.
Odlukom o naknadi za razvoj komunalnih vodnih građevina (u daljnjem tekstu Odluka) određuje se plaćanje naknade za razvoj komunalnih vodnih građevina na području isporučitelja vodnih usluga Vode Banovine d.o.o. Petrinja, Braće Hanžek 19, Petrinja na uslužnom području 15 koji obuhvaća gradove Petrinja, Glina, Hrvatska Kostajnica te općine Donji Kukuruzari, Dvor, Gvozd, Lekenik, Majur i Topusko u Sisačko-moslavačkoj županiji,
 te se istom određuje: 
· Obveznici plaćanja naknade za razvoj
· Osnovica plaćanja naknade
· Namjena sredstava prikupljanjem od naknade za razvoj,
· Visina naknade,
· Visina i rokovi plaćanja naknade za razvoj,
· Nadzor nad obračunom i naplatom naknade za razvoj.
Članak 2.
Obračun i plaćanje naknade za razvoj u interesu je jedinice lokalne samouprave na vodoopskrbnom području iz nadležnosti Isporučitelja. 
Naknada za razvoj je prihod Isporučitelja vodnih usluga. 
Članak 3.
Obveznik plaćanja naknade za razvoj je svaki obveznik plaćanja cijene vodne usluge na uslužnom području 15. 
Članak 4.
Osnovica za obračun naknade za razvoj je jedinica mjere isporučene na glavnom vodomjeru očitane vodne usluge, odnosno jedan kubni metar isporučene vode. 
Članak 5.
Prihodi od naknade za razvoj koriste se za financiranje gradnje komunalnih vodnih građevina na uslužnom području 15, sukladno Planu gradnje komunalnih vodnih građevina koji je sastavni dio Poslovnog plana za razdoblje od 2023. do 2026. godine i koji je objavljen na internetskoj stranici javnog isporučitelja vodnih usluga.
Pod izdacima gradnje komunalnih vodnih građevina podrazumijevaju se svi izdaci koji su nužni da se pripremi, provede i pusti u uporabu projekt gradnje komunalnih vodnih građevina (CAPEX) što uključuje, ali nije ograničeno na: izradu predstudije i studije izvodljivosti projekta, provedbe procjene utjecaja na okoliš i prirodu, prethodna istraživanja, izradu idejnog, glavnog i izvedbenog projekta i drugih poslova projektiranja, ishođenja posebnih uvjeta za provedbu zahvata u prostoru prema posebnim propisima, ishođenje potrebnih dozvola (lokacijske, građevinske, uporabne i dr.) i drugih upravnih i neupravnih akta, provedbu postupaka javnih nabava, provedbu postupaka otkupa i izvlaštenja nekretnina te troškova rješavanja imovinsko-pravnih odnosa, provedbu geodetskih poslova, građenja, uključujući i rekonstrukcije, nadzor nad građenjem, upravljanje projektom gradnje, ispitivanje kvalitete izgrađenih vodnih građevina ili određenih njihovih dijelova, troškove testiranja i probnog pogona te troškove pravnih postupaka u vezi s prethodnim poslovima.
Sredstva naknade za razvoj koriste se i za financiranje otplate zajmova i kredita za gradnju komunalnih vodnih građevina sukladno financijskom planu javnog isporučitelja vodnih usluga, te ostala ulaganja u izgradnju komunalnih vodnih građevina.

Članak 6.
Neutrošena sredstva naknade za razvoj prikupljena do stupanja na snagu ove Odluke koriste se u skladu s člankom 5. ove Odluke.

Članak 7.
Naknada za razvoj sastoji se od zajedničkog dijela naknade za razvoj i posebnog dijela naknade za razvoj.
Zajednički dio naknade za razvoj plaćaju svi obveznici naknade za razvoj na cijelom uslužnom području, a prihod od naknade se koristi za dijelove sustava javne vodoopskrbe i/ili sustava javne odvodnje koji služe korisnicima vodnih usluga na cijelom uslužnom području ili njegovu pretežitom dijelu. 
Zajednički dio naknade za razvoj iznosi 0,28 eur/m³.
Posebni dio naknade za razvoj plaća se na području određene jedinice lokalne samouprave, a prihod od naknade se koristi za razvoj dijelova sustava javne vodoopskrbe i/ili sustava javne odvodnje koji služi isključivo korisnicima vodnih usluga na području te jedinice lokalne samouprave i iznosi kako slijedi:
	red. br.
	jedinica lokalne samouprave
	naknada za razvoj (€/m3)

	
	
	zajednički dio 
(NZR –Z)
	posebni dio
(NZR-P)

	1.
	Grad Petrinja
	0,28
	0,20

	2.
	Općina Lekenik
	0,28
	-

	3.
	Grad Glina
	0,28
	0,14

	4.
	Općina Topusko
	0,28
	0,18

	5.
	Općina Gvozd
	0,28
	0,18

	6.
	Grad Hrvatska Kostajnica
	0,28
	0,67

	7.
	Općina Majur
	0,28
	-

	8.
	Općina Donji Kukuruzari
	0,28
	-

	9.
	Općina Dvor
	0,28
	0,03



Članak 8.
Naknada za razvoj je prihod javnog isporučitelja vodnih usluga.
Obračunava se putem računa za vodne usluge na kojima sa zasebno iskazuje. 
Naknada za razvoj ne podliježe obvezi plaćanja poreza na dodanu vrijednost. 

 Članak 9.
Nadzor nad obračunom i naplatom naknade za razvoj obavlja služba računovodstva, a isporučitelj vodne usluge je obvezan prikupljenu naknadu za razvoj evidentirati u svojim poslovnim knjigama na posebnoj poziciji – kontu. 
[bookmark: _Hlk231905156]           Članak 10.

Isporučitelj vodne usluge iz članka 1. ove Odluke je dužan svake godine do 30. lipnja tekuće godine za prošlu godinu dostaviti izvještaj o obračunatim, naplaćenim i utrošenim sredstvima naknade za razvoj Skupštini Društva. 
[bookmark: _Hlk231905443]Članak 11.

Stupanjem na snagu ove Odluke prestaju važiti:
Odluka o naknadi za razvoj komunalnih vodnih građevina na području grada Petrinje od 08. studenog 2024. godine (NN 124/24),
Odluka o naknadi za razvoj javne vodoopskrbe i odvodnje na području grada Gline od 10. svibnja 2022. godine (NN 69/22),
Odluka o naknadi za razvoj na području općine Topusko od 13. srpnja 2022. godine (NN 82/22).
                                                                     
                                                                                  Članak 12. 
Ova Odluka objavit će se u »Narodnim novinama« i mrežnim stranicama društva .
Ova Odluka stupa na snagu prvoga dana u mjesecu nakon mjeseca u kojem je objavljena u »Narodnim novinama«.
								Predsjedavajući  Skupštine
Gradonačelnica Grada Petrinje                    Magdalena Komes dipl.iur.		 
